लंबे समय तक पड़ेंगे बीमार; क्या है सुखाने का तरीका
Raincoats Drying Technique; What are the risks of not drying raincoats properly in relation to viral infections and skin diseases? रेन कोट के आविष्कार कैसे हुआ यह सब जानने के बाद अब कुछ काम की बात करते हैं। कभी आपने सोचा कि जिस रेनकोट का इस्तेमाल इनदिनों हम कर रहे हैं क्या वो बैक्टीरिया से सेफ है, उसे सुखाने का तरीका क्या है
आज जरूरत की खबर की शुरुआत नॉलेज से करते हैं। बारिश का मौसम है तो रेनकोट के बारे में बात करना बनता है। आपको पता है कि स्‍कॉटलैंड के वैज्ञानिक चार्ल्‍स मैकिनटोस ने पहली बार बारिश से बचने वाली वाटरप्रूफ ड्रेस बनाई थी। जिसे आज हम मैकिनटोस रेनकोट के नाम से जानते हैं।
मैकिनटोस का जन्‍म 1766 में ग्‍लासगो में हुआ था। उन्‍होंने क्‍लर्क के रूप में अपने करियर की शुरुआत की थी। साइंस में उनका इंट्रेस्ट था। इस वजह से वो खाली समय में वाटरप्रूफ फ्रैबिक से जुड़े एक्सपेरिमेंट करते रहते थे। और एक दिन रेनकोट बनाने में सफल हो गए। 1823 में उन्‍होंने इसका पेटेंट हासिल किया। 29 दिसम्बर 1843 में चार्ल्स ने इस दुनिया को अलविदा कहा।
रेनकोट के आविष्कार कैसे हुआ यह सब जानने के बाद अब कुछ काम की बात करते हैं। कभी आपने सोचा कि जिस रेनकोट का इस्तेमाल इन दिनों हम कर रहे हैं क्या वो बैक्टीरिया से सेफ है, उसे सुखाने का तरीका क्या है। रेनकोट से जुड़े ऐसे कई सवालों का जवाब जानने के लिए हमने एक्सपर्ट से बात की।
एक्सपर्ट: 
सवाल: अक्सर घर या ऑफिस में लोग एक-दूसरे का रेनकोट पहन लते हैं, क्या ऐसा करना सही है?
डॉ. नवीन प्रकाश: यह सिर्फ एक घर या ऑफिस की ही बात नहीं है। आम तौर पर देखा गया है कि एक परिवार के लोग रेनकोट एक-दूसरे से शेयर करते हैं। ऑफिस में भी कलीग ऐसा करते हैं।
यह गलत तरीका है। अगर एक ही रेनकोट को कई लोग इस्तेमाल कर रहे हैं, तो वायरल इन्फेक्शन हो सकता है। जैसे- सर्दी-जुखाम और बुखार। यह आपको हफ्तों तक बीमार कर सकता है।
सवाल: बारिश में रेनकोट पहनकर लोग ऑफिस जाते हैं, जगह की कमी की वजह से उसे सूखने नहीं देते, उसे फोल्ड कर बैग में रख देते हैं, शाम अगर बारिश हुई तो उस गीले रेनकोट को पहनकर घर भी चले जाते हैं। इससे क्या दिक्कतें होगी?
डॉ. नवीन प्रकाश:  दरअसल हर कोई मल्टीनेशनल कंपनी में काम नहीं करता। भारत जैसे देश में वर्कप्लेस एन्वायर्नमेंट एम्लॉय फ्रेंडली नहीं है। रोजी-रोटी चलाने के लिए लोग छोटी-सी जगह में भी ऑफिस चला रहे हैं। इस वजह से देश के ज्यादातर वर्कप्लेस में रेनकोट सुखाने के लिए जगह नहीं है।
ऑफिस में रेनकोट को सुखाने के लिए प्रॉपर हैंगर सिस्टम होना चाहिए। इससे रेनकोट अच्छे से सूख पाते हैं और उसकी नमी खत्म हो सकती है, जिससे फंगल इन्फेक्शन होने का खतरा काफी हद तक कम हो जाता है। इसलिए आगे से आप ऐसा न करें, उसे पहले सुखाएं फिर दोबारा पहनें।
सवाल: एक के ऊपर एक रेनकोट रखकर सुखाने में क्या कोई परेशानी है? जगह अगर कम है तब तो हम ऐसा कर ही सकते है?
डॉ. नवीन प्रकाश: नहीं यह तरीका गलत है। एक के ऊपर एक रेनकोट रखने से ये सूख नहीं पाते हैं और इनकी नमी भी बरकरार रहती है। नमी की वजह से फंगल और बैक्टीरियल इन्फेक्शन फैलते हैं। इसके बाद आप बीमार हो सकते हैं। आप से इन्फेक्शन दूसरों को फैलेगा और वो भी बीमार होंगे।
सवाल:कुछ लोगों का लॉजिक यह है कि बरसात होने पर ही तो रेनकोट पहना जाता है, बारिश के पानी से ये अपने आप धुल जाते हैं। इसे साफ करने की जरूरत क्यों है?
डॉ. बालकृष्ण श्रीवास्तव: यह सवाल हमसे भी लोग पूछते हैं। सच है कि बारिश में रेनकोट धुल जरूर जाता है, फिर भी इसकी साफ-सफाई करना जरूरी है। गंदगी से कई तरह की बीमारियां हो सकती हैं। यह बहुत ही गंभीर बात है, इसे हल्के में नहीं लेना चाहिए। जिन लोगों को पहले से स्किन रिलेटेड डिजीज है, वो बढ़ सकती है।
सवाल: बरसात में सिर ढकना क्यों जरूरी है? 
डॉ. बालकृष्ण: कई वजहों से सिर ढकने को कहा जाता है। जैसे ही आप बारिश में बाहर निकलते हैं, सबसे पहले बारिश का पानी आपके सिर पर पड़ता है। सिर शरीर का काफी काफी कोमल हिस्सा होता है। सिर पर थोड़ी सी ठंड लगने पर सर्दी लग सकती है। हम बीमार पड़ते हैं, इसलिए बारिश में सबसे पहले सिर ढंकना चाहिए। सिर भीग जाए तो घर आकर तुरंत ड्रायर से सुखा लें।
अगर बारिश में भीग गए हैं तो करें ये 5 उपाय 
सवाल- ऊपर लिखी बातों को फॉलो करने से क्या होगा?
जवाब:
कपड़े बदलने से…
हल्दी वाला दूध या अदरक वाली चाय पीने से...
पैरों को धोने और सुखाने से...
एंटीबैक्टीरियल क्रीम लगाने से...
